
___________________________________________________________                                                                                                              
ANUNŢ
Primăria Oraşului Videle, judeţul Teleorman, organizează în data de 30.09.2026 la sediul său din oraşul Videle, strada Republicii, nr. 2, examen de departajare în scopul selectării funcţionarilor publici care vor fi numiţi în funcţia publică pentru care s-au depus opţiuni de numire întrucât în urma reorganizării structurilor din cadrul Primăriei Oraşului Videle, au fost reduse posturi corespunzătoare funcţiilor publice.
Funcţia publică pentru care se organizează examen de departajare:

· referent, clasa III, grad profesional superior din cadrul Compartiment Evidenţa Persoanelor al Serviciului Public Comunitar Local de Evidenţa Persoanelor;

Condiţiile de participare la examenul de testare sunt următoarele:
· pot participa numai funcţionarii publici care au depus opţiune de numire în funcţia de referent, clasa III, grad profesional superior ;
· studii liceale, respectiv studii medii liceale, finalizate cu diplomă de bacalaureat;

· vechimea în specialitate necesară pentru exercitarea funcției publice – 7 ani;
Concursul va avea loc la sediul Primǎriei Oraşului Videle, data stabilită pentru desfǎşurarea probei scrise fiind 30.09.2026, ora 10.00.
 În vederea participării la examen, funcţionarii publici trebuie să depună la registratura instituţiei în termen de 2 zile lucrătoare de la data afişării anunţului de organizare a examenului, respectiv în perioada 17.09.2026 – 18.09.2026,  următoarele documente:

- cerere de înscriere la examen (anexa nr. 8);
- copia cărţii de identitate sau a oricărui alt document care atestă identitatea, potrivit legii, aflate în termen de valabilitate;
- copia preavizului;

- copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică. 
Cererea de înscriere la examen se pune la dispoziție candidaților de către instituția publică din oficiu, prin secretarul comisiei de examinare, prin publicare pe pagina de internet, în cadrul secțiunii dedicate publicității examenului.
Fiecărei cereri de înscriere la examen i se atribuie un număr de înregistrare de la registratura instituţiei, care se utilizează pentru comunicarea rezultatelor probelor examenului de testare.
Examenul constă în două etape, după caz  trei etape, după cum urmează:

-  selecţia cererilor de înscriere

-  proba scrisă

-  în cazul obţinerii de punctaje egale pentru aceeaşi funcţie publică din cadrul aceleiaşi structuri, se va organiza proba de interviu.
· înainte de începerea probei scrise se face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identității candidaților se face numai pe baza cărții de identitate sau a oricărui alt document care atestă identitatea, potrivit legii, aflate în termen de valabilitate. Candidaţii care nu sunt prezenţi la efectuarea apelului nominal ori care nu pot face dovada identităţii sunt consideraţi absenţi.
Se pot prezenta la următoarea probă numai candidații declarați admiși la proba precedentă.

Candidaţii nemulţumiţi pot depune contestaţie în termen de o zi lucrătoare de la data afişării rezultatului pentru fiecare probă a concursului.

Bibliografie şi tematica:
1.  Partea a VI-a, titlul I şi titlul II din Ordonanța de urgență a Guvernului nr. 57/2019, cu modificările și completările ulterioare

cu tematica 

Partea a VI-a, titlul I şi titlul II din Ordonanța de urgență a Guvernului nr. 57/2019, cu modificǎrile şi completǎrile ulterioare.

2.  Ordonanţa de urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor romȃni, republicată, cu modificările şi completările ulterioare

cu tematica 

Dispoziţii generale, organizarea şi administrarea R.N.E.P., actele de identitate, domiciliul şi reşedinţa, sancţiuni şi dispoziţii finale, Cap.I (art.1- art.6), Cap.II (art.7-art.11), Cap.III (art.12- art.25), Cap.IV (art.26-art.41), Cap.V (art.42-art.45), Cap.VI (art.53).

3.  Hotărȃrea Guvernului nr. 295/2021 din 10 martie 2021 pentru aprobarea Normelor metodologice de aplicare unitară a dispoziţiilor Ordonanţei de urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor romȃni, precum şi stabilirea formei şi conţinutului actelor de identitate, ale dovezii de reşedinţă şi ale cărţii de imobil

cu tematica 

Dispoziţii generale, Organizarea evidenţei persoanelor, Înregistrarea şi actualizarea datelor privind persoana fizică, Eliberarea actelor de identitate, Stabilirea reşedinţei, Organizarea şi actualizarea evidenţei locatarilor prin cartea de imobil, Furnizarea sau verificarea unor date cu caracter personal din R.N.E.P., Dipoziţii tranzitorii şi finale Anexa nr.1, Cap.I ( art.1-art.5), Cap.II ( art.6-art.16), Cap.III (art.17-art.41), Cap.IV ( art.42-art.85), Cap.V(art.86-art.89), Cap.VI (art.90-art.96), Cap. VII ( art.97-art.99) şi Cap.VIII (art.103- art.106).

4. Hotărȃrea Guvernului nr.781/2002 privind protecţia informaţiilor secret de serviciu

cu tematica 

Act normativ integral (art.1- art.14).

Anexa nr. 8

Nr. ............................

Cerere de înscriere la examen

în vederea aplicării prevederilor art. 519 alin. (7) din O.U.G. nr. 57/2019 privind Codul
administrativ, cu modificările și completările ulterioare

Subsemnatul(a),
 .  CNP ......................................................, îmi exprim opțiunea în vederea înscrierii la examenul organizat pentru ocuparea postului de .................................
 din cadrul ....................................................................................din aparatul de specialitate al primarului oraşului Videle.

Sunt de acord cu transmiterea informațiilor și documentelor, inclusiv date cu caracter personal necesare îndeplinirii atribuțiilor membrilor comisiei de examen, membrilor comisiei de soluționare a contestațiilor şi ale secretarului, în format electronic.

Data                                                                                 Semnătura

